François Joseph Marie Jacolin

**François Joseph Marie Jacolin** M.D.P. (født 1950) er en fransk geistlig og emeritert katolsk biskop av Luçon.
## Liv og virke
### Bakgrunn
François Jacolin var andre barn av seks til bonden André Jacolin, bonde, som var president for *Institut d'organisation scientifique du travail en agriculture* og medlem av *l'Académie d'agriculture de France*, og hans hustru Catherine *neé* de Choin du Double. Etter å ha fullført utdannelse ved *Saint-Louis gutteseminar* i bispedømmet Bourges, oppnådde han en mastergrad i klassikere ved Sorbonne-universitetet. Deretter underviste han ved skolen *Sainte-Marie de Bourges* fra 1972 til 1977.

Jacolin gikk på Pontificio Seminario Francese (Det franske seminar i Roma) som student for erkebispedømmet Bourges. Han fikk lisensiat i teologi fra Det pavelige gregorianske universitet med spesialisering innen bibelteologi.

### Prest
François Jacolin ble presteviet for erkebispedømmet Bourges den 4. april 1982. Han sluttet seg senere til *Congregation of the Missionaries of La Plaine* ( M.D.P) og avla de evige løfter den 30. september 1987.

### Biskop av Mende
Pave Benedikt XVI utnevnte ham til biskop av Mende den 16. januar 2007. Erkebiskopen av Montpellier, Guy Thomazeau, bispeviet ham den 18. mars samme år; medkonsekratorer var Robert Le Gall O.S.B., erkebiskop av Toulouse og hans forgjenger i Mende, og Hubert Barbier, erkebiskop av Bourges.

I et intervju gitt til *La Lozère Nouvelle* den 2. november 2012, erklærte han angående prosjektet for å utvide ekteskapet til homofile mennesker: 

::*«Annerledesheten mellom menn og kvinner, i likheten hva angår deres menneskelige verdighet, er ikke en forskjell som alle andre som kan manipuleres i henhold til skiftende meninger. Vi må være klar over den store forstyrrelsen for hver enkelt av oss og for hele vårt samfunn som etableringen av et såkalt homofilt ekteskap ville gi (...). Forskjellen mellom menn og kvinner (...) er grunnlaget for alle mellommenneskelige forhold. Fra den opprinnelige forskjell mellom menn og kvinner lærer vi å gjenkjenne hverandre (...) og følgelig harmonisk ta vår plass i det menneskelige fellesskapet ved å respektere hverandre i deres annerledeshet.»*

Når det gjelder spørsmål om filiasjon knyttet til dette prosjektet, mener han at en 

::*«lovliggjøring av manipulasjonen av menneskelig biologi og det grunnleggende forholdet til tilhørighet til å programmere på forhånd at et barn ikke blir oppdratt av sin far og mor utgjør er - jeg kan ikke finne andre ord - en moralsk og sosial perversjon. Dette handler ikke om homofobi, men om respekt for menneskehetens grunnlag til det beste for alle, inkludert homofile.»*

### Biskop av  Luçon
Pave Frans utnevnte ham til biskop av Luçon den 29. mai 2018. Innsettelsen fant sted den 15. juli samme år.

Den 22. juni 2023 utnevnte pave Frans ham i tillegg til apostolisk administrator *[[sede plena]]* i La Rochelle. Den lokale biskop der, Georges Colomb, hadde tidligere tilbudt å trekke seg fra sine offisielle plikter på grunn av en etterforskning av anklager om seksuelle overgrep som hadde blitt initiert mot ham inntil beskyldningene var blitt avklart.

Den 16. september 2025 fratrådte han i en alder av 75 år sitt embede.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop Louis-Antoine de Noailles (1651-1729) *1679
* Biskop Jean-François Salgues de Valderies de Lescure 1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop César-Guillaume de La Luzerne (1738-1821) *1770
* Erkebiskop Gabriel Cortois de Pressigny (1745-1823) *1786
* Erkebiskop Hyacinthe-Louis de Quélen (1778-1839) *1817
* Biskop Louis-Charles Féron (1794-1879) *1834
* Biskop Pierre-Alfred Grimardias (1818-1896) *1866
* Kardinal Guillaume-Marie-Romain Sourrieu (1825-1899) *1882
* Kardinal Léon-Adolphe Amette (1850-1920) *1899
* Biskop Bishop Benjamin-Octave Roland-Gosselin (1870-1952) *1919
* Kardinal Paul-Marie-Alexandre Richaud (1887-1968) *1934
* Biskop Armand François Marie Robert Le Bourgeois, C.I.M. (1911-2005) *1966
* Biskop Louis Pierre Joseph Cornet (1923-2006) *1978
* Erkebiskop Guy Marie Alexandre Thomazeau (1937-) *1989
* Biskop *François Joseph Marie Jacolin* (1950- ) *2007

## Referanser